3.  การประกอบธุรกิจของแต่ละสายผลิตภัณฑ์

บริษัท สามารถคอร์ปอเรชั่น จำกัด (มหาชน) แบ่งโครงสร้างธุรกิจออกเป็น 4 สาย ดังนี้

1.  สายธุรกิจ E-Living Product

2.  สายธุรกิจ Information Networking

3.  สายธุรกิจ E-Business & Internet

4.  สายธุรกิจ Government & International

1.  สายธุรกิจ E-Living Product

  ธุรกิจสายนี้ประกอบด้วยบริษัทต่างๆ 4 บริษัท โดยมีสัดส่วนรายได้เท่ากับ 1,805.5 ล้านบาท
  หรือคิดเป็นร้อยละ 34.1 ของรายได้รวมของกลุ่มบริษัท ประกอบด้วย

  1.1 บริษัท สามารถ อี-เทรดดิ้ง จำกัด

บริษัท สามารถ อี-เทรดดิ้ง จำกัด มีทุนจดทะเบียน 50 ล้านบาท ถือหุ้นโดย บมจ.
สามารถคอร์ปอเรชั่น ในสัดส่วนร้อยละ100 และมีสัดส่วนรายได้ประมาณร้อยละ 21.8
ของรายได้รวมของกลุ่มบริษัท

 1. ลักษณะผลิตภัณฑ์และบริการ

บริษัท สามารถ อี-เทรดดิ้ง จำกัด ดำเนินธุรกิจค้าปลีก โดยเป็นผู้จัดจำหน่ายอุปกรณ์สื่อสาร
อุปกรณ์เกี่ยวกับคอมพิวเตอร์และสารสนเทศ ศูนย์ซ่อมและบริการ จุดบริการรับชำระเงิน
สินค้าที่จำหน่ายในปัจจุบัน ได้แก่ โทรศัพท์เคลื่อนที่ วิทยุติดตามตัว อุปกรณ์เสริมต่าง ๆ
อุปกรณ์อิเล็คทรอนิคส์และสารสนเทศ เช่น คอมพิวเตอร์ คอมพิวเตอร์พกพา (ปาล์ม) Internet
Access ปัจจุบันเป็นตัวแทนจำหน่ายของ บริษัทซีเมนส์ บิสสิเนส คอมมูนิเคชั่น ซิสเต็มส์ จำกัด
บริษัท โนเกีย (ประเทศไทย) จำกัด บริษัท อิริคสัน (ประเทศไทย) จำกัด บริษัท
แอดวานซ์อินโฟเซอร์วิส จำกัด บริษัท ดิจิตอลโฟน จำกัด บริษัท สามารถเพจจิ้ง จำกัด บริษัท
ไอบีเอ็ม (ประเทศไทย) จำกัด และ บริษัท คอมแพค คอมพิวเตอร์ (ประเทศไทย) จำกัด

 2. การตลาดและภาวะการแข่งขัน

2.1 กลยุทธ์การตลาด

1.  กลยุทธ์ทางด้านราคา เป็นราคาที่สามารถแข่งขันในตลาดและมีคุณภาพสูง
    รูปลักษณ์ที่สวยงามสอดคล้องกับความต้องการของตลาด

2.  จัดให้มีศูนย์บริการลูกค้ากระจายตามจุดต่าง ๆ ทั่วกรุงเทพฯ และปริมณฑลกว่า 20 แห่ง
    เพื่อเป็นการรับประกันการเปลี่ยนหรือซ่อมสินค้า
    รวมทั้งจัดบริการเครื่องโทรศัพท์เคลื่อนที่ทดแทนระหว่างการซ่อม
    เพื่อสร้างความมั่นใจให้กับลูกค้าของบริษัท

3.  จัดรายการแสดงสินค้าตามห้างสรรพสินค้าหมุนเวียนไป เรื่อย ๆ

4.  สร้างความสัมพันธ์ที่ดีและให้ผลตอบแทนที่เหมาะสมแก่ผู้แทนจำหน่ายเพื่อให้ผู้แทนจำหน่ายสามารถแข่งขันในตลาดได้

  2.2 กลุ่มลูกค้าเป้าหมาย

ลูกค้าของบริษัทจะเป็นลูกค้าทั่วไป ทั้งภาครัฐ และเอกชน รวมทั้งนักเรียนและนักศึกษา

2.3 การจำหน่ายและช่องทางการจำหน่าย

  การจำหน่ายทางตรง

  1. จำหน่ายสินค้าตามศูนย์จำหน่ายบริการของ บริษัท สามารถ อี-เทรดดิ้ง จำกัด
  ตามห้างสรรพสินค้าทั่วไป จำนวน 14 แห่ง

2.  จำหน่ายสินค้าผ่านร้าน Power Buy จำนวน 10 แห่ง

3.  จำหน่ายสินค้าผ่านสาขาของร้าน Show Time จำนวน 10 แห่ง

4.  จำหน่ายสินค้าผ่าน Web Site

5.  เปิดบูธจำหน่ายสินค้าโดยจัดรายการแสดงสินค้าประมาณ 20-30 ครั้งต่อปี

  การจำหน่ายผ่านตัวแทน

  บริษัทฯ มีตัวแทนจำหน่ายทั่วไปทั้งในกรุงเทพฯ และต่างจังหวัดทั่วประเทศ จำนวน 100 ราย

 2.4 สภาพการแข่งขันภายในอุตสาหกรรม

สำหรับโทรศัพท์เคลื่อนที่เนื่องจากบริษัทฯ เป็นผู้นำเข้ารายหนึ่ง
คู่แข่งของบริษัทจึงเป็นผู้นำเข้ารายอื่น ๆ ที่มีจำนวนประมาณ 6 ราย
รวมทั้งผู้นำเข้าที่เป็นผู้ดำเนินกิจการให้บริการโทรศัพท์เคลื่อนที่ และผู้นำเข้าที่มิใช่ผู้ให้บริการ
ทั้งนี้ความสามารถในการแข่งขันจะขึ้นอยู่กับจำนวนช่องทางการจัดจำหน่าย การกระจายสินค้า
รวมทั้งจำนวนและคุณภาพของตัวแทนจำหน่ายของบริษัท

ปัจจุบันบริษัทฯ เป็นผู้จำหน่ายโทรศัพท์เคลื่อนที่ที่มีส่วนแบ่งตลาดสูงสุดในระบบ GSM 1800
หรือคิดเป็นสัดส่วนร้อยละ 75 ในขณะที่ระบบ GSM 2 วัตต์ มีส่วนแบ่งตลาดคิดเป็นร้อยละ 10

 3. การจัดหาผลิตภัณฑ์หรือบริการ

การจัดหาผลิตภัณฑ์มีทั้งการนำเข้าจากต่างประเทศโดยตรง
และการเป็นตัวแทนจำหน่ายสินค้าให้กับผู้นำเข้าอีกต่อหนึ่งดังนี้

3.1 สินค้าที่นำเข้าจากต่างประเทศโดยตรง นำเข้าจากบริษัท

-   บริษัท โนเกีย จำกัด

-   บริษัท ซีเมนส์ จำกัด

-   AUDIOVOX

-   บริษัท ไอบีเอ็ม จำกัด

  3.2 สินค้าที่รับจากผู้นำเข้าอีกต่อหนึ่ง รับผ่านบริษัท

-   บริษัท อีริคสัน (ประเทศไทย) จำกัด

-   บริษัท อินแกรมไมโคร (ประเทศไทย) จำกัด

-   บริษัท คอมแพค คอมพิวเตอร์ (ประเทศไทย) จำกัด

4. บริษัทย่อย บริษัทร่วม และบริษัทที่เกี่ยวข้อง

บริษัท สามารถ อี-เทรดดิ้ง จำกัด มีบริษัทย่อย 1 บริษัท คือ บริษัท สมาร์ทโพสต์ จำกัด
เป็นบริษัทร่วมทุนกับการสื่อสารแห่งประเทศไทย (กสท.) จัดตั้งด้วยทุนจดทะเบียน 19 ล้านบาท
โดยบริษัท สามารถ อี-เทรดดิ้ง จำกัด ถือหุ้นในอัตราร้อยละ 71 กสท. ถือหุ้นในอัตราร้อยละ 26
เพื่อให้บริการในด้านการจัดระบบการซื้อ-ขายสินค้าผ่านระบบพาณิชย์อิเล็คทรอนิคส์แบบครบวงจรโดยจัดตั้งระบบหน้าร้านให้กับผู้ค้า
จัดระบบการชำระเงิน การจัดการคลังสินค้า การบรรจุภัณฑ์
ตลอดจนจัดระบบการติดตามและตรวจสอบสินค้า นอกจากนี้ บริษัทร่วมทุน
จะเปิดห้างสรรพสินค้าบนเว็บไซต์ (Virtual Mall) ซึ่งจะทำให้มีลูกค้ากลุ่มที่แน่นอน
และมีรายได้เพิ่มจากค่านายหน้าของสินค้าที่ขายผ่านเว็บไซต์ของ สมาร์ทโพสต์ด้วย

 บริษัทสมาร์ทโพสต์จะเป็นผู้ให้บริการในการรับสินค้าโดยตรงจากร้านค้า หรือคลังสินค้าของผู้ขายในระบบการพาณิชย์ อิเล็คทรอนิคส์ (e-commerce) เพื่อนำส่งให้ กสท. ส่งต่อไปยังลูกค้าปลายทางทั้งในประเทศและต่างประเทศ นอกจากนี้บริษัทจะติดตั้งระบบการติดตามสินค้า (Tracking system) เพื่อให้ร้านค้าและลูกค้าสามารถตรวจสอบสถานะของสินค้าได้ตลอดเวลาผ่านเครือข่ายอินเตอร์เน็ต หรือโทรเข้ามาสอบถามได้ที่ศูนย์บริการลูกค้าตลอด 24 ชั่วโมง 

จากการเติบโตของธุรกิจพาณิชย์อิเล็คทรอนิคส์ทั้งในประเทศและต่างประเทศ
ถือเป็นโอกาสของสมาร์ทโพสต์ ในการเป็นผู้ริเริ่มการจัดการระบบรับ-ส่ง
สิ่งของผ่านธุรกิจพาณิชย์อิเล็คทรอนิคส์ในประเทศ
ขณะที่ผู้ให้บริการรับ-ส่งสินค้าในประเทศไทยรายใหญ่จะมีเพียงการสื่อสารแห่งประเทศไทย
และผู้ประกอบการรายย่อย 2–3 รายซึ่งไม่ปรากฏเด่นชัด
ถึงแม้ธุรกิจการพาณิชย์อิเล็คทรอนิคส์จะมีการขยายตัวอย่างรวดเร็ว
แต่ในปัจจุบันยังไม่มีผู้ประกอบการที่เปิดบริการการรับ-ส่งสินค้าภายใต้กระบวนการพาณิชย์อิเล็คทรอนิคส์
ดังนั้น สมาร์ทโพสต์ จึงเป็นผู้ประกอบการรายแรกที่ทำธุรกิจนี้ คาดว่า สมาร์ทโพสต์
จะเป็นผู้นำของส่วนแบ่งตลาดในธุรกิจ การรับ-ส่งสิ่งของผ่านธุรกิจพาณิชย์อิเล็คทรอนิคส์ในประเทศ
ส่วนด้านบริการรับ-ส่งสิ่งของต่างประเทศภายใต้กระบวนการพาณิชย์อิเล็คทรอนิคส์ คาดว่าจะเป็น 5
% ของยอดบริการรวมทั้งหมดในการรับ-ส่งสิ่งของ

  1.2 บริษัท สามารถวิศวกรรม จำกัด

บริษัท สามารถวิศวกรรม จำกัด มีทุนจดทะเบียน 50 ล้านบาท ถือหุ้นโดย บมจ.
สามารถคอร์ปอเรชั่น ในสัดส่วนร้อยละ100 และมีสัดส่วนรายได้ประมาณร้อยละ 0.2
ของรายได้รวมของกลุ่มบริษัท

 1. ลักษณะผลิตภัณฑ์หรือบริการ

เป็นธุรกิจเริ่มแรกของกลุ่มบริษัทสามารถ ซึ่งผลิตภัณฑ์หลัก ได้แก่ เสาอากาศรับสัญญาณโทรทัศน์ระบบ
VHF และ UHF อุปกรณ์อิเล็กทรอนิกส์ที่ใช้ติดตั้งควบคู่กับเสาอากาศ
อุปกรณ์ระบบเสาอากาศโทรทัศน์รวม ใช้กับระบบการกระจายสัญญาณโทรทัศน์ระบบ SMATV
(Satellite Master Antenna Television) และ CATV(Cable Antenna Television)
รวมทั้งจานดาวเทียม ที่ใช้สำหรับระบบสื่อสารผ่านดาวเทียมทั้งในประเทศและต่างประเทศ

 2. การตลาดและภาวะการแข่งขัน

บริษัทจำหน่ายผลิตภัณฑ์ในประเทศผ่านบริษัท สามารถคอร์ปอเรชั่น จำกัด (มหาชน)
ไปยังลูกค้าที่เป็นตัวแทนจำหน่ายที่มีอยู่ทั่วประเทศ ซึ่งประกอบด้วยร้านค้าทั่วไป
และห้างสรรพสินค้าชั้นนำ และตั้งแต่เดือนสิงหาคม 2543 บริษัทได้ขยายตลาดไปยังต่างประเทศ
เช่น ออสเตรเลีย ประเทศในกลุ่มเอเซีย และ South Africa นอกจากนี้
บริษัทยังรับจ้างผลิตตามที่ลูกค้าต้องการ (Made to order) ด้วย

2.1 กลยุทธ์ในการแข่งขัน

1. บริษัทจะเสนอสินค้าที่มีคุณภาพต่อลูกค้าโดยเน้นความหลากหลายของสินค้า
มีสินค้าให้เลือกหลายรุ่นตามความเหมาะสมของการใช้งานโดยขึ้นอยู่กับสภาพพื้นที่ที่ติดตั้ง
และมีหลายราคาให้เลือก

2. สร้างความสัมพันธ์ที่ดีกับตัวแทนจำหน่ายที่มีอยู่ทั่วประเทศ
มีการจัดการส่งเสริมการขายแก่ตัวแทนจำหน่าย ตลอดเวลา
โดยแบ่งตามระดับความสามารถในการขายของตัวแทนจำหน่าย เช่น
ตัวแทนจำหน่ายที่มียอดจำหน่ายสูง
จะได้รับส่วนลดการค้ามากกว่าตัวแทนจำหน่ายที่มียอดจำหน่ายปานกลาง

3.  จัดรายการส่งเสริมการขายถึงผู้บริโภคโดยตรงอาทิเช่น รายการชิงโชค
    รายการแถมของ(เมื่อซื้อสินค้าจะแถมเสื้อยืด)

4. เพิ่มตัวแทนจำหน่ายให้มากขึ้นทั้งในกรุงเทพและต่างจังหวัด
โดยจะคัดเลือกตัวแทนจำหน่ายที่มีความรับผิดชอบต่อลูกค้า
รวมทั้งจัดการอบรมแก่ตัวแทนจำหน่ายเพื่อให้รู้จักและเข้าใจผลิตภัณฑ์ของบริษัทรวมทั้งการติดตั้ง
การซ่อมบำรุง อย่างต่อเนื่องสม่ำเสมอ

5.
บริษัทมีศูนย์บริการและเครื่องมือที่ทันสมัยอีกทั้งมีการพัฒนาและส่งเสริมให้ตัวแทนจำหน่ายทั่วประเทศมีการบริการซ่อมบำรุง
การติดตั้ง โดยมีการจัดอบรมทั้งตัวแทนจำหน่าย ช่างติดตั้ง และช่างซ่อมบำรุงโดยตรง

2.2 สภาพการแข่งขันภายในอุตสาหกรรม

เสาอากาศโทรทัศน์ยังคงเป็นที่ต้องการในชนบทอยู่
นอกจากนี้ความต้องการบางส่วนก็มาจากการทดแทนเสาเดิมที่หมดอายุการใช้งาน
หรือได้รับความเสียหายจากภัยธรรมชาติที่เกิดขึ้นในแต่ละปี อย่างไรก็ตาม
สำหรับความต้องการเสาอากาศในเมืองหลวงและเมืองใหญ่เริ่มลดลง
เนื่องจากมีการหันไปใช้บริการเคเบิ้ลทีวีกันมากขึ้น
นอกจากนี้บริษัทยังได้รับผลกระทบจากการตัดราคาขายของคู่แข่งรายย่อยเนื่องจากขบวนการผลิตเสาอากาศไม่ซับซ้อน
วัสดุหาได้ง่าย และใช้เงินลงทุนไม่สูง และไม่มีภาษีมูลค่าเพิ่มเข้ามาเกี่ยวข้อง

บริษัทได้ให้ความสำคัญต่อคุณภาพของสินค้าที่เสนอขายต่อลูกค้าและมีการพัฒนาผลิตภัณฑ์อย่างต่อเนื่องซึ่งถือเป็นปัจจัยความสำเร็จตลอดมา
จึงทำให้บริษัท สามารถวิศวกรรม จำกัด ก็ยังคงมีส่วนแบ่งตลาดสูงสุดประมาณร้อยละ 50
ของมูลค่าตลาดรวม ลูกค้าส่วนใหญ่เชื่อใจในคุณภาพของสินค้าและยี่ห้อของบริษัท
โดยลูกค้าจะยอมจ่ายแพงกว่าเล็กน้อยเพื่อให้ได้สินค้าที่มีคุณภาพและอายุการใช้งานนานกว่า
อย่างไรก็ตามบริษัท สามารถวิศวกรรม จำกัด ก็มิได้นิ่งนอนจึงได้มีการพัฒนาผลิตภัณฑ์อยู่ตลอดเวลา
รวมทั้งปรับโครงสร้างต้นทุนใหม่เพื่อให้สามารถกำหนดราคาที่แข่งขันในตลาดได้
โดยยังคงคำนึงถึงคุณภาพของสินค้าเป็นหลัก

 การจัดหาผลิตภัณฑ์หรือบริการ

อลูมิเนียมเป็นวัตถุดิบหลักในการผลิต โดยมีสัดส่วนกว่าร้อยละ 60 ของมูลค่าการผลิต
สามารถจัดหาได้จากในประเทศโดยราคาจะเปลี่ยนแปลงไปตามราคาโลหะในตลาดโลก
บริษัทสั่งซื้ออลูมิเนียมจากผู้ผลิตและจำหน่ายรายใหญ่ 2 ราย
แต่หากเกิดปัญหากับผู้จำหน่ายในประเทศ ก็สามารถนำเข้าจากต่างประเทศ
หรือสามารถใช้เป็นอลูมิเนียมขึ้นรูป ( Extrusion Aluminum ) ทดแทนได้
ทำให้ไม่มีปัญหาเรื่องวัตถุดิบขาดแคลนเหล็ก เป็นวัตถุดิบที่สำคัญรองจากอลูมิเนียม
โดยมีสัดส่วนร้อยละ 10 ของมูลค่าการผลิต สามารถจัดหาได้จากในประเทศเช่นกัน
โดยราคาจะเปลี่ยนแปลงไปตามราคาตลาดโลกแต่ไม่ผันผวนมากเหมือนอลูมิเนียม
บริษัทสั่งซื้อเหล็กจากผู้จำหน่ายทั่วไปซึ่งมีมากรายในตลาด
จึงไม่มีปัญหาเมื่อมีการสูญเสียผู้จำหน่ายรายใดรายหนึ่ง

อะไหล่อิเล็กทรอนิคส์ มีสัดส่วนร้อยละ 5 ของมูลค่าการผลิต
เป็นวัตถุดิบที่สั่งซื้อจากในประเทศและนอกประเทศในปริมาณที่ใกล้เคียงกัน
แต่มีแนวโน้มจะสั่งซื้อจากต่างประเทศมากขึ้นเนื่องจากคุณภาพได้มาตรฐานแม้ราคาจะสูงกว่าก็ตาม
สำหรับสารเคมีและวัตถุดิบที่เหลือจะจัดซื้อจากในประเทศเป็นส่วนใหญ่

บริษัทฯ มีโรงงานผลิต 1 โรงงาน เป็นโรงงานที่มีเครื่องจักรและอุปกรณ์การผลิตครบถ้วนทุกขั้นตอน
มีกำลังการผลิตสายอากาศ 720,000 ชุดต่อปี มีการทำงานอย่างเป็นระบบ โดยยึดตามระบบคุณภาพ
ISO 9000 : 2000 ตั้งแต่กระบวนการออกแบบและพัฒนาผลิตภัณฑ์ การเตรียมการผลิต
การควบคุมกระบวนการผลิตและการควบคุมคุณภาพ การขายและการตลาด
ตลอดจนการจัดส่งสินค้าไปยังลูกค้า และการบริการซ่อมสินค้า
นอกจากนี้บริษัทฯยังมีกระบวนการที่ตอบสนองต่อความต้องการของลูกค้า
เพื่อสร้างความพึงพอใจให้ลูกค้าอยู่ตลอดเวลา

บริษัทฯ มีกระบวนการและเครื่องจักรเพื่อใช้ในการบำบัดน้ำเสียจากกระบวนการผลิต
และมีการปรับปรุงกระบวนการผลิต เครื่องจักร อุปกรณ์ต่างๆ เพื่อลดปริมาณการใช้ทรัพยากร
เช่นน้ำ ไฟฟ้า และปริมาณวัตถุดิบ
ทั้งนี้เพื่อเป็นการลดต้นทุนการผลิตและเป็นการใช้ทรัพยากรอย่างคุ้มค่ามากขึ้น

  1.3 บริษัท บลิสเทล จำกัด

บริษัท บลิสเทล จำกัด มีทุนจดทะเบียน 62.5 ล้านบาท เป็นบริษัทร่วมที่บริษัท สามารถคอร์ปอเรชั่น
จำกัด (มหาชน) ถือหุ้นอยู่เพียงร้อยละ บริษัทฯ ประกอบธุรกิจซื้อมาขายไป (Trading)
โดยสินค้าที่จำหน่ายในปัจจุบัน ได้แก่ โทรศัพท์เคลื่อนที่ทุกระบบ รวมทั้งอุปกรณ์เสริมต่างๆ และ
เพจเจอร์ เป็นต้น โดยจะจำหน่ายสินค้าผ่านบูธที่มีอยู่ตามห้างสรรพสินค้าทั่วกรุงเทพฯ
และตามจังหวัดใหญ่ๆ รวมทั้งผ่านตัวแทนจำหน่ายที่มีอยู่ทั่วประเทศ

2. สายธุรกิจ Information Networking

ธุรกิจสายนี้ประกอบด้วยบริษัทต่างๆ 4 บริษัท โดยมีสัดส่วนรายได้เท่ากับ 1,748.6 ล้านบาท
หรือคิดเป็นร้อยละ 33 ของรายได้รวมของกลุ่มบริษัท ประกอบด้วย

  2.1 บริษัท สามารถ เทลคอม จำกัด (มหาชน)

บริษัท สามารถเทลคอม จำกัด (มหาชน) มีทุนจดทะเบียน 520 ล้านบาท ถือหุ้นโดย บมจ.
สามารถคอร์ปอเรชั่น ในสัดส่วนร้อยละ 60 และมีสัดส่วนรายได้ประมาณร้อยละ 4.1
ของรายได้รวมของกลุ่มบริษัท เป็นบริษัทเอกชนรายแรกที่ให้บริการด้านระบบสื่อสารผ่านดาวเทียม
และให้บริการส่งข้อมูลข่าวสารที่มีประสิทธิภาพ บริษัทได้รับสัมปทานฉบับแรกจากกรมไปรษณีย์โทรเลข
โดยมีอายุสัมปทาน 15 ปี ให้บริการสื่อสารเพียงเฉพาะข้อมูลเท่านั้น สำหรับสัมปทานฉบับแก้ไข
บริษัทได้รับการขยายสัมปทานเป็น 22 ปี ให้บริการได้ทั้งข้อมูล ภาพ และเสียง

บริษัท มีรูปแบบการให้บริการดังนี้

1.  บริการรับส่งข้อมูลแบบโต้-ตอบ (Two-way Communication)

1.  บริการเอ็กเพรสลิ้งค์ (Expresslink Service)

2.  บริการแชร์เน็ท (Sharednet Service)

2.  บริการส่งข้อมูลแบบทางเดียว (One-way Communication)

1.  บริการวันเวย์เน็ท (1 Waynet Service)

  2.2 บริษัท สามารถบรอดแบรนด์ เซอร์วิสเซส จำกัด

บริษัท สามารถบรอดแบรนด์ เซอร์วิส จำกัด มีทุนจดทะเบียน 221 ล้านบาท ถือหุ้นโดย บมจ.
สามารถเทลคอม ในสัดส่วนร้อยละ 100 ยังไม่มีรายได้เนื่องจากเพิ่งจัดตั้งในปลายปี 2543
เป็นธุรกิจให้บริการสื่อสารข้อมูลความเร็วสูงผ่านข่ายสายทองแดงขององค์การโทรศัพท์แห่งประเทศไทย
โดยใช้เทคโนโลยี DSL (Digital Subscriber Line)

  2.3 บริษัท สามารถคอมมิวนิเคชั่น เซอร์วิส จำกัด

บริษัท สามารถคอมมิวนิเคชั่นเซอร์วิส จำกัด มีทุนจดทะเบียน 500 ล้านบาท ถือหุ้นโดย บมจ.
สามารถเทลคอม ในสัดส่วนร้อยละ 100 และมีสัดส่วนรายได้ประมาณร้อยละ 16.6
ของรายได้รวมของกลุ่มบริษัท เป็นธุรกิจให้บริการทางเทคนิค บริการหลักๆ ได้แก่ การสำรวจ
การติดตั้ง การตรวจสอบ การทดสอบ การสาธิตการใช้ การบำรุงรักษา
การประมูลระบบเครือข่ายการสื่อสารผ่านดาวเทียมทั้งภาครัฐบาลและเอกชน

- - รายละเอียดของทั้ง 3 บริษัทโปรดดูในรายงาน 56-1ของบริษัท สามารถเทลคอม
จำกัด(มหาชน) - -

  2.4 บริษัท สามารถเพจจิ้ง จำกัด

บริษัท สามารถเพจจิ้ง จำกัด มีทุนจดทะเบียน 700 ล้านบาท ถือหุ้นโดย บมจ.
สามารถคอร์ปอเรชั่น ในสัดส่วนร้อยละ 92.72 และมีสัดส่วนรายได้ประมาณร้อยละ 12.3
ของรายได้รวมของกลุ่มบริษัท
ตั้งขึ้นโดยมีวัตถุประสงค์เพื่อให้บริการวิทยุติดตามตัวแก่หน่วยราชการและรัฐวิสาหกิจ
โดยได้รับสัมปทานจากกรมไปรษณีย์โทรเลข มีอายุสัมปทาน 20 ปี ต่อมาในเดือนกันยายน 2539
ได้รับอนุมัติให้บริการแก่ประชาชนทั่วไปได้นอกเหนือจากการให้บริการเฉพาะข้าราชการและรัฐวิสาหกิจ

คณะรัฐมนตรีได้มีมติเมื่อวันที่ 25 มกราคม 2543
เห็นชอบให้มีการดำเนินการแปรสัญญาร่วมการงานด้านกิจการโทรคมนาคมตามข้อผูกพันที่จะเปิดตลาดเสรีโทรคมนาคมขึ้นในปี
พ.ศ. 2549 (คศ. 2006) คณะกรรมการกำกับนโยบายด้านรัฐวิสาหกิจ (กนร.)
ได้แต่งตั้งคณะอนุกรรมการกำกับการแปรสัญญาร่วมการงานด้านกิจการโทรคมนาคม (กปส.)
ให้มีอำนาจตัดสินใจเรื่องต่าง ๆ ที่เกี่ยวข้องโดยให้ดำเนินการให้แล้วเสร็จภายใน 9 เดือน (
ซึ่งต่อมาได้รับมติให้ขยายระยะเวลาออกไปอีก 3 เดือน) คณะอนุกรรมการ กปส.
ได้รับการแต่งตั้งเมื่อเดือนเมษายน 2543 ให้แจ้งเอกชนและหน่วยงานของรัฐ
ยื่นเจตจำนงและข้อเสนอเพื่อการแปรสัญญาร่วมการงาน และส่งแผนสรุปเรื่องส่ง กนร. บริษัทฯ
ได้แจ้งความจำนงขอแปรสัญญาต่อคณะอนุกรรมการ (กปส.) และได้ยื่นข้อเสนอของบริษัทฯ ต่อ
กปส. ตามขั้นตอน ซึ่งขณะนี้อยู่ในขั้นตอนการเจรจาระหว่างคู่สัญญาเพื่อสรุปให้ กนร. ต่อไป

 1. ลักษณะผลิตภัณฑ์หรือบริการ

บริการหลักเป็นการให้บริการฝากข้อความในรูปแบบตัวเลขและตัวอักษร
โดยรับฝากข้อความในรูปแบบตัวเลขผ่านหมายเลข 1187 ในระบบอัตโนมัติ
และรับฝากข้อความในรูปแบบตัวอักษร ผ่านพนักงานรับข้อความ 1188 โดยให้บริการตลอด 24
ชั่วโมง โดยมีค่าเปิดใช้บริการ 300 บาท ค่าบริการรายเดือนทั่วประเทศ 280 บาท
และค่าบริการเสริมตามอัตราที่เรียกเก็บหรือตาม Promotion Package ณ ช่วงเวลานั้นๆ

 2. การตลาดและภาวะการแข่งขัน

2.1 กลยุทธ์การแข่งขัน

1.  เน้นการให้บริการที่มีคุณภาพที่สามารถส่งข้อมูลได้รวดเร็ว ถูกต้อง ครบถ้วน
    และมีเครือข่ายครอบคลุมทั่วประเทศ

2.  ค่าบริการรายเดือนต่ำกว่าคู่แข่ง ซึ่งเป็นจุดได้เปรียบในการแข่งขัน

3.  บริษัทมีการป้องกันการยกเลิกการใช้บริการของลูกค้าเก่าโดยจัดรายการตอบแทนต่าง ๆ เช่น
    ดูหนังฟรี การแลกเปลี่ยนเครื่องเพจเจอร์ใหม่ในราคาพิเศษ
    การให้ส่วนลดในการซื้อเครื่องกรณีเครื่องหาย
    การให้สิทธิพิเศษและส่วนลดในการซื้อสินค้าและบริการจากร้านค้าต่าง ๆ
    สำหรับสมาชิกโพสต์เทล

4.  จัดรายการส่งเสริมการขายต่างๆ เช่นให้ส่วนลดในการชำระเงินล่วงหน้า
    การจัดของสมนาคุณต่างๆ สำหรับลูกค้าใหม่ ส่วนลดค่าบริการรายเดือน ฟรีค่าบริการรายเดือน
    เป็นต้น

5.  เสนอบริการเสริมหลายรายการที่แตกต่างจากคู่แข่งและเอื้อประโยชน์ต่อผู้ใช้บริการ

 2.2 กลุ่มลูกค้าเป้าหมาย

 ของบริษัทฯ เป็นกลุ่มลูกค้าทั่วไป ลูกค้าวัยรุ่นทั้งในเขตกรุงเทพ และต่างจังหวัด มีอายุเฉลี่ยระหว่าง 12-18 ปี และมีรายได้เฉลี่ยของครอบครัวอยู่ในระดับปานกลาง ลูกค้าองค์กร ทั้งขนาดเล็กจนถึงองค์กรขนาดใหญ่ โดยมีทั้งลูกค้าที่ซื้อเครื่อง และลูกค้าที่เช่าซื้อจากบริษัท รวมทั้งหน่วยงานราชการ และรัฐวิสาหกิจ ได้แก่ กระทรวงกลาโหม และสำนักงานตำรวจแห่งชาติ และ การไฟฟ้าฝ่ายผลิต เป็นต้น

 2.3 การจำหน่ายและช่องทางการจำหน่าย

บริษัทมีช่องทางการจำหน่ายทั้งทางตรง โดยผ่านพนักงานขายของบริษัท
และทางอ้อมโดยผ่านตัวแทนจำหน่ายทั่วประเทศ โดยมีกลุ่มลูกค้าเป้าหมายที่แตกต่างกันดังนี้

 การจำหน่ายทางตรง 

1.  เป็นการจำหน่ายหรือให้เช่าแก่หน่วยงานราชการ รัฐวิสาหกิจ และบริษัทเอกชน
    โดยเน้นการจำหน่ายจำนวนมาก และนำเสนอในรูปแบบตามความต้องการของลูกค้า

2.  การเปิดบูธจำหน่ายสินค้าเอง หรือออกบูธร่วมกับบริษัทในเครือตามห้างสรรพสินค้า
    งานแสดงสินค้า และพื้นที่ที่มีศักยภาพ

3.  การฝากขายผ่านสหกรณ์ ร้านค้า และห้างสรรพสินค้าที่มีศักยภาพ
    รวมไปถึงการเข้าร่วมโครงการบริษัทจำลอง (Dummy Company) กับสถาบันการศึกษาต่าง ๆ

 การจำหน่ายผ่านตัวแทน

ปัจจุบันลูกค้าส่วนใหญ่ของบริษัทจะซื้อผ่านตัวแทนจำหน่ายของบริษัทที่มีอยู่ทั่วประเทศ ดังนี้

1.  กรุงเทพ มีตัวแทนจำหน่ายอยู่ในห้างสรรพสินค้า

2.  ต่างจังหวัด มีตัวแทนจำหน่ายอยู่ในห้างสรรพสินค้า และร้านตัวแทนจำหน่ายทั่วไป

3.  บริษัทในเครือสามารถ ได้แก่ บริษัท สามารถ อี เทรดดิ้ง จำกัด บริษัท บลิสเทล จำกัด

 2.4 สภาพการแข่งขันภายในอุตสาหกรรม

สภาพการแข่งขันแบ่งเป็น 2 ลักษณะด้วยกันคือ กลุ่มลูกค้าทั่วไป จะแข่งขันทางด้านรูปลักษณ์ผลิตภัณฑ์
บริการเสริม ราคา และการส่งเสริมการขาย สำหรับกลุ่มลูกค้าองค์กร กลุ่มหน่วยงานราชการ
และรัฐวิสาหกิจ จะแข่งขันในด้านราคาเป็นสำคัญ รวมถึงการจัด Package
ตามความต้องการของลูกค้า ปัจจุบันมีผู้ให้บริการวิทยุติดตามตัวเป็นจำนวนทั้งสิ้น 6 ราย
คู่แข่งขันสำคัญทั้ง 5 ราย ได้แก่ โฟนลิ้งค์ อีซี่คอล ฮัทชิสัน แพคลิ้ง และเวิร์ลเพจ

 3. การจัดหาผลิตภัณท์หรือบริการ

การจัดหาวัตถุดิบจะใช้วิธีการนำเข้าเพียงอย่างเดียว
การผลิตในประเทศไม่คุ้มค่าเนื่องจากถูกกำหนดโดยปริมาณขั้นต่ำใน การผลิต
และลักษณะสินค้าเพจเจอร์ค่อนข้างเป็นสินค้าแฟชั่นที่มีอายุสั้นบริษัทมีการนำเข้าจากประเทศในแถบเอเซียเป็นหลัก
เช่น ฮ่องกง ไต้หวัน เกาหลี

3. สาย E-Business & Internet

ธุรกิจสายนี้ประกอบด้วยบริษัทต่างๆ 9 บริษัท โดยมีสัดส่วนรายได้เท่ากับ 313.1 ล้านบาท
หรือคิดเป็นร้อยละ 5.9 ของรายได้รวมของกลุ่มบริษัท ประกอบด้วย

  3.1 บริษัท สามารถอินเตอร์เนต จำกัด

บริษัท สามารถอินเตอร์เนต จำกัด มีทุนจดทะเบียน 250 ล้านบาท ถือหุ้นโดย บมจ.
สามารถคอร์ปอเรชั่น ในสัดส่วนร้อยละ100 และมีสัดส่วนรายได้ประมาณร้อยละ 0.2
ของรายได้รวมของกลุ่มบริษัท

 1. ลักษณะผลิตภัณฑ์หรือบริการ

ดำเนินธุรกิจให้บริการอินเตอร์เนต และอีคอมเมิร์ส แบบครบวงจร จัดทำ Web Portal
เพื่อให้บริการข้อมูลและข่าวสารสำหรับผู้เข้าเยี่ยมชม Web Site ให้ความบันเทิงในรูปแบบต่าง ๆ
รวมทั้งการประมูลแบบออนไลน์

 2. การตลาดและภาวะการแข่งขัน

 2.1 กลยุทธ์การแข่งขัน

ปรับปรุงระบบเครือข่าย (network) รวมทั้งเพิ่มจำนวนคู่สาย (Port) เพื่อรองรับ 

 ปริมาณลูกค้าที่เพิ่มขึ้น

1.  เน้นรูปแบบการออกแบบ web site ให้น่าสนใจและแตกต่างจาก web อื่น ๆ

  3. พัฒนารูปแบบผลิตภัณฑ์ (content) ให้มีความหลากหลายทันสมัยตลอดเวลาและให้
  ตรงกับกลุ่มเป้าหมายมากขึ้น

4.  เพิ่มบริการด้าน Customer Service เป็น 24 ชั่วโมงต่อวัน

5.  ทำการโฆษณาผ่านสื่อต่าง ๆ เพื่อให้ลูกค้าเข้าเยี่ยมชมและเพื่อส่งเสริมการทำธุรกรรม

 บนอินเตอร์เนต

 2.2 กลุ่มลูกค้าเป้าหมาย

1.  กลุ่มนักเรียน นักศึกษา

2.  กลุ่มคนทำงาน

3.  กลุ่มนักธุรกิจ และองค์กรต่างๆ

 2.3 สภาพการแข่งขันในอุตสาหกรรม

ในปี 2543 มีการเปลี่ยนแปลงอย่างรวดเร็วในธุรกิจอินเตอร์เน็ต
จากการใช้อินเตอร์เน็ตเพื่อค้นหาข้อมูลหรือการส่งอี-เมลล์ มาเป็นการทำธุรกรรมผ่านอินเตอร์เน็ต
หรือที่เรียกว่า อี-คอมเมิร์ส ทำให้พฤติกรรมของผู้บริโภคเปลี่ยนแปลงไป
ในประเทศไทยปัจจุบันมีผู้ใช้อินเตอร์เน็ตประมาณ 2.3 ล้านคน ซึ่งเพิ่มขึ้นอย่างมากเมื่อเทียบกับปี
2542 ซึ่งมีผู้ใช้อินเตอร์เน็ตประมาณ 1 ล้านคน
พฤติกรรมที่เปลี่ยนไปของผู้บริโภคส่งผลกระทบต่อภาคธุรกิจที่ต้องรีบปรับตัวเพื่อรองรับการแข่งขันที่เกิดขึ้น
ปัจจัยเหล่านี้เป็นสิ่งดึงดูดให้มีการลงทุนในธุรกิจอินเตอร์เน็ตเป็นจำนวนมากทั้งด้าน ISP
(Information Service Provider) และ ASP (Application Service Provider)
บริษัทได้ใช้กลยุทธ์การแข่งขันดังกล่าวข้างต้น เพื่อสร้างคามแตกต่างของสินค้า
รวมทั้งใช้ศักยภาพที่มีอยู่ของกลุ่มสามารถ เช่น บริษัทสามารถ อี-เทรดดิ้ง ที่มี outlet
จำหน่ายสินค้า ทำให้บริษัทสามารถเสนอราคาสินค้าที่ดีกว่า บริษัทสมาร์ทโพสต์
ที่ช่วยดูแลในการจัดส่งสินค้า และบริษัท สามารถไอพาส จำกัด ดูแลเรื่องการชำระเงินแบบออนไลน์
สำหรับธุรกรรมบนอินเตอร์เน็ต รวมทั้งบริษัทสามารถอินโฟเน็ต ที่คอยดูแล เรื่อง Voice
Contents ด้วย

3. บริษัทในเครือ บริษัทร่วม และบริษัทที่เกี่ยวข้อง

บริษัท สามารถ อินเตอร์เนต จำกัด มีบริษัทย่อย 3 บริษัท คือ บริษัทสามารถออนไลน์ จำกัด
บริษัทสามารถ อี-บิส จำกัด และบริษัท อีเจนเนอเรชั่น จำกัด มีทุนจดทะเบียน 80 ล้านบาท 150
ล้านบาท และ9.5 ล้านบาท โดยบริษัทสามารถ อินเตอร์เนต จำกัด ถือหุ้นร้อยละ 100, 100 และ
80 ตามลำดับ บริษัทดังกล่าวเป็นบริษัทให้ข้อมูลข่าวสารรวมทั้งการซื้อขายสินค้าผ่านอินเตอร์เน็ต
การวางระบบและจัดทำ Web site เพื่อใช้ในการประกอบธุรกิจแบบ อี-คอมเมิร์สแก่องค์กรต่างๆ
รวมทั้งให้การอบรมความรู้ทางด้านคอมพิวเตอร์ และการทำธุรกิจระบบพาณิชย์อิเลคทรอนิคส์
(E-Commerce) จัดอบรบและสัมมนาแบบครบวงจร และมีบริษัทที่เกี่ยวข้อง 1 บริษัท คือ บริษัท
ไทยทิคเก็ตมาสเตอร์.คอม จำกัด เป็นบริษัทร่วมทุนระหว่างบริษัทสามารถออนไลน์ จำกัด และ
บริษัท บีอีซี-เทโร เอ็นเตอร์เทนเมนท์ จำกัด มีทุนจดทะเบียน 10 ล้านบาท
โดยบริษัทสามารถออนไลน์ ถือหุ้นร้อยละ 40 เพื่อดำเนินธุรกิจการจองตั๋วการแสดงต่างๆ
รวมทั้งภาพยนตร์ กีฬา และอื่นๆ ผ่านเครือข่ายอินเตอร์เน็ต

  3.2 บริษัท สามารถอินโฟมีเดีย จำกัด

บริษัท สามารถอินโฟมีเดีย จำกัด มีทุนจดทะเบียน 37 ล้านบาท ถือหุ้นโดย บมจ.
สามารถคอร์ปอเรชั่น ในสัดส่วนร้อยละ 100 และมีสัดส่วนรายได้ประมาณร้อยละ 1.3
ของรายได้รวมของกลุ่มบริษัท

 1. ลักษณะผลิตภัณฑ์หรือบริการ

ให้บริการข้อมูลข่าวสาร สาระบันเทิง ความรู้ต่าง ๆ ผ่านสื่อโทรศัพท์ หรือที่รู้จักกันในชื่อ
Audiotext โดยได้รับสัมปทานจากองค์การโทรศัพท์ที่สามารถให้บริการข้อมูลผ่านสายโทรศัพท์
เป็นเวลา 15 ปี เมื่อวันที่ 29 กันยายน 2542 โดยผ่านหมายเลขโทรศัพท์ 1900-XXXX-XX
ปัจจุบันให้บริการพื้นฐานจำนวน 6 ล้านเลขหมาย ผ่านสื่อโทรศัพท์บ้าน 3 โครงข่าย คือ
องค์การโทรศัพท์แห่งประเทศไทย (TOT) เทเลคอมเอเชีย (TA) ทีที แอนด์ ที (TT&T)
โดยผู้ใช้บริการสามารถกดหมายเลขผ่านโทรศัพท์ 1900-1900-XX
เข้ามาฟังข้อมูลหรือร่วมสนุกกับความบันเทิงที่บริษัทเสนอต่อลูกค้า ทั้งสาระ ความรู้ ความบันเทิง
กีฬา ดูดวง สุขภาพ การทายผลฟุตบอล ฯลฯ ในอัตราค่าบริการ 3 บาท / ครั้ง และ 9 บาท /
นาที

 2 . การตลาดและช่องทางการจำหน่าย

 2.1 กลยุทธ์การแข่งขัน

กลุ่มลูกค้าของบริษัทส่วนใหญ่จะเป็นกลุ่มวัยรุ่นที่เข้ามาใช้บริการ Audiotext เพื่อความบันเทิง
ดังนั้นในการวาง แผนการตลาดบริษัทจะคำนึงถึงความต้องการของลูกค้ากลุ่มนี้เป็นหลัก ได้แก่

1.  เน้นความหลากหลายของบริการที่เสนอต่อลูกค้า

2.  เน้นการขายผ่านสื่อต่างๆ ที่เข้าถึงลูกค้าได้เร็ว เช่น โทรทัศน์ วิทยุ เป็นต้น

3.  มีการโฆษณา ประชาสัมพันธ์ ผ่านสื่อสิ่งพิมพ์ แผ่นพับ วิทยุ และโทรทัศน์
    โดยมุ่งเน้นเสนอภาพพจน์ของบริการรวมทั้ง Promotion Campaign ต่างๆ ให้ลูกค้าได้รับรู้

 2.2 กลุ่มลูกค้าเป้าหมาย

 ปัจจุบันบริษัทมีลูกค้าใช้บริการแบ่งได้เป็นกลุ่มใหญ่ ๆ ดังนี้ กลุ่มวัยรุ่น กลุ่มคนทำงาน และบุคคลทั่วไป ทั้งในเขตกรุงเทพ และต่างจังหวัด โดยมีกลุ่มเป้าหมายอยู่ที่กลุ่มวัยรุ่นที่มีอายุตั้งแต่ 13 – 35 ปี 

2.3 การจำหน่ายและช่องทางการจำหน่าย

เนื่องจากบริการนี้เป็นการให้บริการทางโทรศัพท์
ดังนั้นช่องทางการจำหน่ายจึงแตกต่างไปจากการขายสินค้าทั่วไป
บริษัทจึงเน้นการหาข้อมูลที่นำมาเสนอให้กับลูกค้า โดยการติดต่อกับผู้ผลิตรายการให้กับสื่อต่างๆ
ทั้งทางหนังสือพิมพ์ นิตยสาร วิทยุ หรือโทรทัศน์ เพื่อเสนอเป็นบริการร่วมกับรายการที่พวกเขาผลิต

สำหรับงานขายที่เป็นโครงการ ซึ่งจะเป็นลูกค้าที่ต้องการนำเสนอสินค้าหรือบริการผ่าน Audiotext
เช่น สายด่วนผู้บริโภคกับองค์การอาหารและยา
ทางบริษัทจะมีทีมพนักงานขายตรงที่จะเข้าไปติดต่อกับลูกค้า

 2.4 สภาพการแข่งขันภายในอุตสาหกรรม

บริษัทจะทำการพัฒนารูปแบบของข้อมูล และจะจัดให้มีผลิตภัณฑ์ที่ให้บริการทางเสียง โดยบริษัทมี
Programmer ที่จะพัฒนารูปแบบระบบ Program ในการให้บริการ
ซึ่งบริษัทได้พัฒนาให้โทรศัพท์เคลื่อนที่ในระบบ GSM 1800 สามารถเข้าไปใช้บริการได้แล้ว
ซึ่งจะทำให้จำนวนผู้ใช้เพิ่มขึ้น

ปัจจุบันมีบริษัทที่ให้บริการข้อมูลข่าวสาร สาระบันเทิง ผ่านสื่อโทรศัพท์ เป็นจำนวนทั้งสิ้น 5 ราย
ดังนี้

+-------------------------+----------------------------+--------------+
| บริษัท                    | ในเครือบริษัท                 | หม           |
|                         |                            | ายเลขให้บริการ |
+-------------------------+----------------------------+--------------+
| 1.  บริษัท อินโฟเทล จำกัด   | King Power Group           | 1900 999 XXX |
+-------------------------+----------------------------+--------------+
| 2.  Thai Audio Text     | BEC World                  | 1900 333 XXX |
|     Co., Ltd.           |                            |              |
+-------------------------+----------------------------+--------------+
| 3.  บริษัท สามารถอินโฟมีเดีย | บมจ. สามารถคอร์ปอเรชั่น       | 1900 1900    |
|     จำกัด                |                            | XXX          |
|                         |                            |              |
|                         |                            | 1900 111 XXX |
|                         |                            |              |
|                         |                            | 1900 1901 XX |
+-------------------------+----------------------------+--------------+
| 4.  Thai Tele Voice     | Future High-tech Co., Ltd. | 1900 555 XXX |
|     Co., Ltd.           |                            |              |
+-------------------------+----------------------------+--------------+
| 5.  Tele World Co.,     | JV with oversea company    | 1900 222 XXX |
|     Ltd.                |                            |              |
+-------------------------+----------------------------+--------------+

  3.3 บริษัท สามารถอินโฟเนต จำกัด

บริษัท สามารถอินโฟเนต จำกัด มีทุนจดทะเบียน 15 ล้านบาท ถือหุ้นโดย บมจ.
สามารถคอร์ปอเรชั่น ในสัดส่วนร้อยละ 65 และมีสัดส่วนรายได้ประมาณร้อยละ 2.7
ของรายได้รวมของกลุ่มบริษัท

 1. ลักษณะผลิตภัณฑ์หรือบริการ

ดำเนินธุรกิจให้บริการเชื่อมโยงติดต่อระบบคอมพิวเตอร์ของสมาชิกเข้ากับระบบเครือข่ายอินเตอร์เนต
และให้บริการข้อมูลและข่าวสารในลักษณะออนไลน์
ตลอดจนจัดจำหน่ายซอฟแวร์อินเตอร์เนตครบชุดภายใต้ชื่อ “Cybernet”
โดยได้รับสัมปทานให้ดำเนินการให้บริการอินเตอร์เน็ต จากการสื่อสารแห่งประเทศไทย เป็นเวลา
10 ปี ตั้งแต่วันที่ 27 มีนาคม 2539 บริษัทแบ่งบริการที่เสนอต่อลูกค้าออกเป็น 2 ลักษณะ ได้แก่

1.1 Individual Service เป็นบริการสำหรับลูกค้าส่วนบุคคลตามบ้าน (Home User)
โดยคิดค่าใช้บริการรายเดือนและจำกัดชั่วโมงการใช้ โดยมีให้เลือกหลายแพคเกจ เช่น
ค่าบริการรายเดือน 300 บาท สำหรับการใช้ 15 ชั่วโมง และส่วนที่เกินคิดชั่วโมง ละ 20 บาท
หรือ ค่าบริการรายเดือน 500 บาท สำหรับการใช้ 30 ชั่วโมง ส่วนที่เกินคิดชั่วโมงละ 15 บาท
หรือ ค่าบริการรายเดือน 1,000 บาท สำหรับการใช้ 80 ชั่วโมง ส่วนที่เกินคิดชั่วโมงละ 9 บาท
เป็นต้น

1.2 Network Service (Corporate) เป็นการให้บริการสำหรับกลุ่มลูกค้าที่อยู่ในพื้นที่เดียวกัน
เช่น กลุ่มลูกค้าในบริษัท โดยผ่าน Server ที่บริษัทมีอยู่
การคิดค่าบริการจะคิดจากความเร็วของการส่งข้อมูล หรือถ้าหากกลุ่มผู้ใช้มีสมาชิกจำนวนเกิน 5 คน
และมีการใช้บริการไม่มากก็สามารถคิดค่าบริการแบบเหมาจ่าย เช่น เหมาจ่ายสำหรับการใช้บริการ
50 ชั่วโมงต่อเดือน

 2. การตลาดและช่องทางการจำหน่าย

 2.1 กลยุทธ์การแข่งขัน

1. บริษัทเสนอการให้บริการแบบครบวงจร นับตั้งแต่การให้คำปรึกษา
การจัดหาอุปกรณ์ระบบคอมพิวเตอร์ระบบสื่อสารข้อมูล และระบบโทรคมนาคมที่เกี่ยวข้อง
ตลอดจนการฝึกอบรมให้ลูกค้าใช้งานเป็น เพื่ออำนวยประโยชน์ต่อ ลูกค้าได้มากที่สุด

2. พัฒนาระบบเครือข่าย และ Software อยู่ตลอดเวลาเพื่อสามารถให้ลูกค้าใช้งานได้เร็ว
โดยเน้นให้มี ประสิทธิภาพสูง ทันสมัยตลอดเวลา ตลอดจนปรับปรุงบริการเสริมต่าง ๆ

3. มีการโฆษณาผ่านสื่อสิ่งพิมพ์ต่าง ๆ เช่น นิตยสารคอมพิวเตอร์ และนิตยสารธุรกิจ
รวมทั้งทางโทรทัศน์ด้วย โดยมุ่งเน้นเสนอภาพพจน์ของบริการรวมทั้ง Promotion Campaign
ต่างๆ ให้ลูกค้าได้รับรู้

 2.2 การจำหน่าย

บริษัทมีทั้งการจำหน่ายทางตรงโดยพนักงานขายซึ่งลูกค้าจะติดต่อเข้ามาสอบถามและขอใช้บริการผ่านพนักงานขายของบริษัท
รวมทั้งการเข้าร่วมประมูลงานสำหรับงานโครงการต่างๆ
สำหรับการจำหน่ายผ่านตัวแทนนั้นบริษัทจะมีผลิตภัณฑ์ Cybernet Kid จำหน่ายตามร้านค้าต่างๆ
เช่น ร้านคอมพิวเตอร์ ร้านขายหนังสือ ร้านขายเครื่องเขียน หรือตามห้างสรรพสินค้า
โดยเป็นการให้ผู้ที่ต้องการใช้บริการอินเตอร์เนตทดลองใช้ก่อนที่จะสมัครเข้าเป็นสมาชิก

  3.4 บริษัท ไทยเทรดเน็ท จำกัด

บริษัท ไทยเทรดเน็ท จำกัด มีทุนจดทะเบียน 53 ล้านบาท ถือหุ้นโดย บมจ. สามารถเทลคอม
ในสัดส่วนร้อยละ100 และมีสัดส่วนรายได้ประมาณร้อยละ 0.4 ของรายได้รวมของกลุ่มบริษัท
เป็นธุรกิจให้บริการแลกเปลี่ยนข้อมูลทางการค้าในรูปแบบมาตรฐานทางอิเล็กทรอนิกส์ หรือ
Electronic Data Interchange (EDI) อาทิ E-mail, File Transfer
ตลอดจนรับปรึกษาและวางระบบงานภายในให้แก่ธุรกิจที่ต้องการลดขั้นตอนการดำเนินงานทางธุรกิจและติดต่อคู่ค้าโดยผ่านมาตรฐานด้าน
EDI ทำให้เกิดความสะดวก และลดภาระค่าใช้จ่ายโดยรวม ปัจจุบันบริษัทมีลูกค้ากว่า 300 ราย
ฐานลูกค้าส่วนใหญ่จะเป็นบริษัทค้าปลีก บริษัทขนส่ง และบริษัทที่เกี่ยวข้องกับพิธีการศุลกากร

  3.5 บริษัท พอสเน็ท จำกัด

บริษัท พอสเน็ท จำกัด มีทุนจดทะเบียน 72 ล้านบาท ถือหุ้นโดย บมจ. สามารถเทลคอม
ในสัดส่วนร้อยละ100 และมีสัดส่วนรายได้ ประมาณร้อยละ 1.1 ของรายได้รวมของกลุ่มบริษัท
ธุรกิจหลักของบริษัท
คือการให้บริการเช่าระบบเครือข่ายโดยใช้บัตรเป็นสื่อในการชำระเงินแบบครบวงจร
(Electronic Fund Transfer at Point of Sale)
ซึ่งระบบจะทำการโอนเงินผ่านระบบอิเล็กทรอนิกส์ ณ จุดที่ทำการซื้อขาย
สามารถชำระค่าสินค้าหรือบริการด้วยบัตรที่ออกให้โดยธนาคาร อาทิ Credit Card, Debit
Card หรือ Smart Card ให้แก่ ร้านค้าที่มีเครื่องอุปกรณ์ปลายทางติดตั้งอยู่
เชื่อมโยงไปยังระบบเงินฝากที่ธนาคาร รวมทั้งเป็น Solutions Provider ในด้านของ Smart
Card Application ให้แก่ธนาคารพาณิชย์ในประเทศไทย และองค์กรผู้ออกบัตร
ที่ใช้ในระบบการเงินทั่วโลกอีกด้วย ปัจจุบันบริษัทฯ ได้ดำเนินการให้บริการภาคธุรกิจหลัก 2 ภาค
คือ ธุรกิจค้าปลีก และธุรกิจน้ำมัน

--รายละเอียดของบริษัท ไทยเทรดเน็ท จำกัด และ บริษัท พอสเน็ท จำกัด โปรดดูในรายงาน
56-1 ของบริษัท สามารถเทลคอม จำกัด มหาชน) –

4. สายธุรกิจ Government & International

ธุรกิจสายนี้ประกอบด้วยบริษัทต่างๆ 7 บริษัท โดยมีสัดส่วนรายได้เท่ากับ 1,434 ล้านบาท
หรือคิดเป็นร้อยละ 27.1 ของรายได้รวมของกลุ่มบริษัท ประกอบด้วย

  4.1 บริษัท สามารถคอมเทค จำกัด

บริษัท สามารถคอมเทค จำกัด มีทุนจดทะเบียน 80 ล้านบาท ถือหุ้นโดย บมจ.
สามารถคอร์ปอเรชั่น ในสัดส่วนร้อยละ 100 และมีสัดส่วนรายได้ประมาณร้อยละ 16
ของรายได้รวมของกลุ่มบริษัท

 1. ลักษณะผลิตภัณฑ์หรือบริการ

เป็นบริษัทที่นำเข้าและจัดจำหน่ายผลิตภัณฑ์อุปกรณ์สื่อสารโทรคมนาคมและเทคโนโลยีสารสนเทศ
ที่ให้บริการแบบครบวงจร (Turn Key Project) ได้แก่ การเป็นที่ปรึกษาโครงการ
การออกแบบระบบทางเทคนิค การจัดซื้อและจัดหาอุปกรณ์ การติดตั้งอุปกรณ์
การทดสอบระบบการทำงาน การให้บริการหลังการขาย และการจ้างเหมาบำรุงรักษาระบบ
ซึ่งโดยส่วนใหญ่จะเกี่ยวกับระบบสื่อสารผ่านดาวเทียม ระบบสื่อสารผ่านไมโครเวฟ
ระบบสื่อสารผ่านคลื่นวิทยุ เป็นต้น

2. การตลาดและภาวะการแข่งขัน

 2.1 กลยุทธการแข่งขัน

บริษัทจะเน้นการสร้างความสัมพันธ์ที่ดีกับลูกค้า ซึ่งส่วนใหญ่จะเป็นหน่วยงานราชการและรัฐวิสาหกิจ
งานที่บริษัทจัดจำหน่ายและให้บริการมีการแข่งขันทางด้านราคาที่ต้องอยู่ในงบประมาณที่ภาครัฐกำหนดไว้
โดยภาครัฐจะเลือกราคาที่ถูกที่สุด และมีคุณสมบัติทางเทคนิคสอดคล้องกับความต้องการเป็นสำคัญ
ซึ่งก็ตรงกับคำว่า “ของดีราคาถูก”

 2.2 กลุ่มลูกค้าเป้าหมาย

ลูกค้าส่วนใหญ่ของบริษัทจะเป็นหน่วยงานราชการและรัฐวิสาหกิจ และบริษัทเอกชน
รวมทั้งให้บริการเป็นที่ปรึกษากับบริษัทฯในเครือทั้งหมด

 2.3 สภาพการแข่งขันภายในอุตสาหกรรม

เนื่องจากสินค้าส่วนใหญ่ของบริษัทเป็นสินค้าที่จัดทำเฉพาะลูกค้าแต่ละราย มีราคาสูง
และมีรายละเอียดทางเทคนิคในตัวสินค้า
ดังนั้นการจำหน่ายจึงเป็นการขายตรงให้กับกลุ่มลูกค้าเป้าหมาย
โดยส่วนใหญ่จะเป็นการเข้าร่วมประมูลแข่งกับคู่แข่งรายอื่น ๆ

 งานที่ยังไม่ได้ส่งมอบ

ณ วันที่ 28 กุมภาพันธ์ 2544 บริษัทมีงานที่ยังไม่ได้ส่งมอบดังนี้

+-----+---------------------------------------+-----------------------+
| ล   | ชื่องาน                                 | 2543                  |
| ำดับ |                                       |                       |
|     |                                       | มูลค่า (ล้านบาท)         |
+-----+---------------------------------------+-----------------------+
| 1.  | ปรับปรุงระบบ Intranet                   | 1.00                  |
+-----+---------------------------------------+-----------------------+
| 2.  | MICROWAVE                             | 36.45                 |
+-----+---------------------------------------+-----------------------+
| 3.  | ปรับปรุงรถพันส. กรมการสื่อสารทหาร จำนวน 4  | 45.00                 |
|     | คัน                                    |                       |
+-----+---------------------------------------+-----------------------+
| 4.  | ระบบประชุมวิดีทัศน์ (VCS)                  | 2.39                  |
+-----+---------------------------------------+-----------------------+
| 5.  | Landsat-7's Recording and Cataloging  | 89.45                 |
|     | System                                |                       |
+-----+---------------------------------------+-----------------------+
| 6   | ระบบคอมพิวเตอ                          | 10.01                 |
|     | ร์เพื่อพัฒนาระบบสารสนเทศของกระทรวงมหาดไทย |                       |
+-----+---------------------------------------+-----------------------+
| 7.  | ระบบคอมพิวเตอร์และอุปกรณ์พร้อมโปรแกรม 1    | 6.55                  |
|     | ระบบ                                  |                       |
+-----+---------------------------------------+-----------------------+
| 8.  | ระบบสื่อสารข้อมูลด้วยเส้นใยแก               | 14.24                 |
|     | ้วนำแสงระหว่างกระทรวงการคลังและกรมศุลกากร |                       |
+-----+---------------------------------------+-----------------------+
| 9.  | ระบบเครือข่าย (Backbone network)        | 87.72                 |
+-----+---------------------------------------+-----------------------+
|     | รวมทั้งสิ้น                               | 292.81                |
+-----+---------------------------------------+-----------------------+

  4.2 บริษัท สามารถรีเสิร์ชแอนด์ดีเวลลอปเม้นท์ จำกัด

บริษัท สามารถรีเสิร์ชแอนด์ดีเวลลอปเม้นท์ จำกัด มีทุนจดทะเบียน 20 ล้านบาท ถือหุ้นโดย บมจ.
สามารถคอร์ปอเรชั่น ในสัดส่วนร้อยละ 100
ประกอบธุรกิจให้บริการคิดค้นและพัฒนาด้านการสื่อสารโทรคมนาคม
ผลงานที่ผ่านมาได้แก่คิดค้นและพัฒนาเครื่องวิทยุติดตามตัวแบบ 3 Line ให้แก่บริษัท สามารถเพจจิ้ง
จำกัด
แต่เนื่องจากปัจจุบันเทคโนโลยีสื่อสารโทรคมนาคมในต่างประเทศได้พัฒนาไปอย่างรวดเร็วกว่าที่บริษัทจะพัฒนาตามได้
รวมทั้งขาดบุคลากรที่มีความเชี่ยวชาญ เทคโนยีสื่อสาร
และขาดเงินทุนสนับสนุนจากภาครัฐบาลและเอกชน จึงทำให้บริษัทต้องหยุดดำเนินการชั่วคราว
และหันไปพัฒนาระบบสื่อสารโทรคมนาคมให้กับบริษัทในเครือเท่านั้น

  4.3 บริษัท แคมโบเดียสามารถคอมมิวนิเคชั่น จำกัด

บริษัท แคมโบเดียสามารถคอมมิวนิเคชั่น จำกัด มีทุนจดทะเบียน 8.479 ล้านเหรียญสหรัฐ
ถือหุ้นโดย บมจ. สามารถคอร์ปอเรชั่น ในสัดส่วนร้อยละ 49 และมีสัดส่วนรายได้ประมาณร้อยละ
9.1 ของรายได้รวมของกลุ่มบริษัท

1. ลักษณะผลิตภัณฑ์หรือบริการ

บริษัท แคมโบเดียสามารถคอมมิวนิเคชั่น จำกัด
เป็นบริษัทแรกที่ดำเนินธุรกิจให้บริการวิทยุคมนาคมระบบเซลลูล่าร์ในประเทศกัมพูชา โดยในปี 2535
ได้รับสัมปทานจาก Cambodia Ministry of Post and Telecommunication (MPTC)
อนุญาตให้บริการวิทยุคมนาคมระบบเซลลูล่าร์ NMT 900 บริษัทได้รับอนุญาตให้ใช้ความถี่ระหว่าง
906.9 - 915.0 MHz.และ 951.9 - 960.0 MHz. สำหรับการให้บริการ
ปัจจุบันบริษัทมีสถานีฐาน 44 แห่ง ในพนมเปญ 16 แห่ง และสถานีฐานในต่างจังหวัด16
จังหวัดทั่วประเทศ รวม 28 แห่ง บริษัทมีสถานีชุมสายเพียงแห่งเดียวในกรุงพนมเปญ
ซึ่งสถานีฐานในต่างจังหวัดจะติดต่อกับสถานีชุมสายผ่านดาวเทียม
และสถานีฐานในกรุงพนมเปญจะติดต่อกับสถานีชุมสายผ่านระบบไมโครเวฟ
ซึ่งทำให้การติดต่อเป็นไปอย่างสะดวก และสามารถให้บริการครอบคลุมพื้นที่มากที่สุด

ต่อมาในปี 2539 บริษัทได้รับการขยายอายุสัมปทานจากเดิม 10 ปีเป็น 35 ปี
และสามารถให้บริการเพิ่มในระบบ GSM 900 อีกระบบหนึ่ง โดยใช้ความถี่ระหว่าง 899.7 -
906.7 MHz. และ 944.7 - 951.7 MHz. สำหรับการให้บริการ และใช้สถานีฐานเดียวกับระบบ
NMT 900 ปัจจุบันบริษัท สามารถคอร์ปอเรชั่น จำกัด (มหาชน) ถือหุ้นในสัดส่วนร้อยละ 49
ของทุนจดทะเบียน และอีกร้อยละ 51 ถือโดย Telekom Malaysia Sdn. Bhd.
ซึ่งเป็นบริษัทสื่อสารชั้นนำของประเทศมาเลเซีย

 2. การตลาดและภาวะการแข่งขัน

 2.1 กลยุทธ์การแข่งขัน

บริษัทเน้นคุณภาพด้านการให้บริการที่ดี สามารถโทรติดต่อง่าย การรับส่งสัญญาณเสียงชัดเจน
และมีพื้นที่ให้บริการครอบคลุมทั่วถึงทุกที่ที่ผู้ใช้ต้องการ
โดยบริษัทมีนโยบายขยายเครือข่ายให้ครอบคลุมพื้นที่ที่ให้บริการให้มากที่สุด
รวมทั้งมีการเสนอบริการเสริมหลายแบบเพื่อเพิ่มประโยชน์ในการใช้งานได้มากขึ้น

 2.2 การส่งเสริมการขาย

บริษัทมีการส่งเสริมการขายผ่านทางสื่อโฆษณา เช่น โทรทัศน์ หนังสือพิมพ์ วิทยุ
โดยมุ่งเน้นเสนอคุณภาพของการให้บริการเป็นหลัก รวมทั้งมีการจัดโปรแกรมการสะสมคะแนน
(Reward Point) จากยอดการใช้บริการเพื่อนำมาแลกของสมนาคุณต่าง ๆ

 3. การจำหน่ายและช่องทางการจำหน่าย

บริษัทมีตัวแทนจำหน่ายเพียงรายเดียว คือ บริษัท แคมโบเดียสามารถ จำกัด
ซึ่งเป็นบริษัทในเครือสามารถที่จำหน่ายอุปกรณ์สื่อสารโทรคมนาคมในประเทศกัมพูชา
โดยในปัจจุบันมีลูกค้าที่ใช้บริการทั้งสิ้นประมาณ 16,000 ราย

  4.4 บริษัท แคมโบเดียสามารถ จำกัด

บริษัท แคมโบเดียสามารถ จำกัด มีทุนจดทะเบียน 0.25 ล้านเหรียญสหรัฐ ถือหุ้นโดย บมจ.
สามารถคอร์ปอเรชั่น ในสัดส่วนร้อยละ34 ประกอบธุรกิจในลักษณะซื้อมาขายไป (Trading)
ในประเทศกัมพูชา สินค้าที่จำหน่ายในปัจจุบัน ได้แก่โทรศัพท์เคลื่อนที่ระบบ NMT 900 และ GSM900
รวมทั้งอุปกรณ์เสริมต่าง ๆโดยบริษัทเป็นตัวแทนจำหน่ายของบริษัท แคมโบเดียสามารถคอมมิวนิเคชั่น
จำกัด

  4.5 บริษัท สามารถอินเตอร์เนชั่นแนล จำกัด

บริษัท สามารถอินเตอร์เนชั่นแนล จำกัด มีทุนจดทะเบียน 18.75 ล้านบาท ถือหุ้นโดย บมจ.
สามารถคอร์ปอเรชั่น ในสัดส่วนร้อยละ100 และมีสัดส่วนรายได้ประมาณร้อยละ 0.2
ของรายได้รวมของกลุ่มบริษัท เป็นบริษัทจำหน่ายผลิตภัณฑ์สื่อสารโทรคมนาคมในตลาดต่างประเทศ

  4.6 บริษัท สามารถเคเบิลซิสเต็ม จำกัด

บริษัท สามารถเคเบิลซิสเต็ม จำกัด มีทุนจดทะเบียน 50 ล้านบาท ถือหุ้นโดย บมจ.
สามารถคอร์ปอเรชั่น ในสัดส่วนร้อยละ80 และมีสัดส่วนรายได้ประมาณร้อยละ 0.2
ของรายได้รวมของกลุ่มบริษัท
เป็นบริษัทที่ให้บริการออกแบบและติดตั้งระบบกระจายสัญญาณโทรทัศน์ผ่านดาวเทียมแบบรวมศูนย์
โดยเริ่มจากการให้คำปรึกษา การออกแบบระบบทางเทคนิค การจัดซื้อและจัดหาอุปกรณ์
การติดตั้งอุปกรณ์ การทดสอบระบบการทำงาน การซ่อมบำรุงรักษาอย่างต่อเนื่อง
ตลอดจนจัดหาโปรแกรมโทรทัศน์จากต่างประเทศ ลูกค้าส่วนใหญ่จะเป็นกลุ่มลูกค้าอสังหาริมทรัพย์
ได้แก่คอนโดมิเนียม รีสอร์ต อพาทเม้นท์ ปัจจุบันได้มีการเพิ่มบริการในการติดตั้งอุปกรณ์ใหม่ๆ
ที่ทันสมัยให้แก่กลุ่มลูกค้าโรงแรม และ เซอร์วิสอพาร์ทเม้นท์
โดยในอนาคตจะเน้นกลุ่มลูกค้าที่มีขนาดใหญ่ยิ่งขึ้น เช่น ค่ายทหาร และหมู่บ้านขนาดใหญ่
การแข่งขันในตลาดมีทั้งทางตรงและทางอ้อมเช่นธุรกิจเกี่ยวกับเคเบิ้ลทีวีเป็นต้น
ทำให้บริษัทมียอดขายลดลง

  4.7 บริษัท วันทูวัน คอนแทคส์ จำกัด

บริษัท วันทูวัน คอนแทคส์ จำกัด มีทุนจดทะเบียน 20 ล้านบาท ถือหุ้นโดย บมจ.
สามารถคอร์ปอเรชั่น ในสัดส่วนร้อยละ96.28 ยังไม่มีรายได้เนื่องจากเพิ่งจัดตั้งในปลายปี 2543
ทำธุรกิจ Call Center ให้บริการโดยรับคำสั่งจากผู้จ้างซึ่งอาจจะเป็นองค์กรราชการหรือเอกชน
โดยเฉพาะเพื่อทำการติดต่อไปหากลุ่มเป้าหมายเพื่อส่งข่าวสาร เชิญชวน
หรือสร้างความสัมพันธ์ด้วยบริการเสริมต่าง ๆ
หรือเป็นจุดรอรับการติดต่อเข้ามาเพื่อให้ข้อมูลข่าวสาร หรือเสนอการขายสินค้าบริการต่าง ๆ
รวมทั้งการจัดทำฐานข้อมูล การฝากข้อความให้ติดต่อกลับ
หรือธุรกิจการโทรเตือนหรือติดตามหนี้ก่อนที่จะส่งให้หน่วยงานหรือบริษัทเพื่อตามหนี้โดยตรงกับลูกหนี้